Dié silwer pure goud vir Blitsbokke | Netwerk24
Deur Marnus Kok 15 September 2020 09:01
Die kaptein van die Blitsbokke, Siviwe Soyizwapi (voor), Dinsdag saam met sy spanmaats in Stellenbosch met 'n silwermedalje om elkeen se nek. Foto: Gallo Images
Nadat die Covid-19-pandemie die afgelope maande ook sewesrugby in die maag geslaan het, was daar darem vir die Blitsbokke iets om oor te glimlag toe hulle hul silwermedalje as naaswenner van Wêreldrugby se sewesreeks ontvang het.
Dit is amper bietjie van 'n geelwortel wat voor hulle gehang word, om te sê kom ons werk hard en hopelik kan ons volgende jaar die goue medalje wen.
Die Blitsbokke het twee (Dubai en Los Angeles) van die ses toernooie gewen, met die Kiwi's wat drie gewen het. Nieu-Seeland het die seisoen op 115 punte afgesluit en Suid-Afrika op 104.
Daar was geen kwarteindronde by dié toernooi nie, met slegs die voorste span van elke groep wat deurgedring het tot die halfeind.
Die Blitsbok Selvyn Davids probeer om 'n speler van Japan te systap tydens die Kaapstad-sewestoernooi in 2019. Foto: Jaco Marais
"Ons gaan mooi moet beplan om die ouens gemotiveerd te hou en kyk of ons dalk 'n paar plaaslike spanne kan kry om teen te speel om te verseker dat die ouens gemotiveerd bly."